        								Posl.br. 15 St-823/16-19

[bookmark: _GoBack]                 [image: ]
   REPUBLIKA HRVATSKA
TRGOVAČKI SUD U RIJECI
       Rijeka, Zadarska 1 i 3

U    I M E    R E P U B L I K E     H R V A T S K E

R J E Š E N J E
	
	Trgovački sud u Rijeci, OIB 88785964957, po sucu pojedincu Danieli Korlević, odlučujući o prijedlogu Financijske agencije, Regionalni centar Rijeka, F. Kurelca 8 za otvaranje stečajnog postupka nad trgovačkim društvom ISKOPI LUKA društvo s ograničenom odgovornošću za usluge i trgovinu, Matulji, Rukavac 115/B, OIB 05119495505, dana 19. srpnja 2017. godine  

r i j e š i o    j e

	Obustavlja se prethodni postupak radi utvrđivanja pretpostavki za otvaranje stečajnog postupka nad dužnikom ISKOPI LUKA društvo s ograničenom odgovornošću za usluge i trgovinu, Matulji, Rukavac 115/B, OIB 05119495505.
 
Obrazloženje

Predlagatelj je podnio ovom sudu 30. ožujka 2016. godine prijedlog za otvaranje stečajnog postupka nad dužnikom ISKOPI LUKA društvo s ograničenom odgovornošću za usluge i trgovinu, Matulji, Rukavac 115/B, OIB 05119495505 (dalje: dužnik).
Predlagatelj je u prijedlogu naveo da dužnik na dan 21. ožujka 2017. godine u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 17.993,20 kn u koji iznos je uračunata i kamata i naknada Financijske agencije za provedbe ovrhe, da dužnik ima jednog zaposlenika.  
	Rješenjem St-823/16-12 od 08. ožujka 2017. godine sud je pozvao pravne osobe koje imaju pravni interes za provedbom stečajnog postupka da u roku od 15 dana uplate predujam za namirenje troškova otvorenog stečajnog postupka u visini od 20.000,00 kn.
Iz potvrde Financijske agencije od 17. srpnja 2017. godine u spisu proizlazi da je dužnik nakon podnošenja prijedloga za otvaranje stečajnog postupka postao sposoban za plaćanje budući u Očevidniku redoslijeda osnova za plaćanje na dan 17. srpnja 2017. godine nema evidentiranih nepodmirenih obveza . 
Valjalo je stoga, temeljem čl.128. st.9. Stečajnog zakona (Narodne novine, br. 71/15) postupak obustaviti i riješiti kao u izreci.	 

U Rijeci, 19. srpnja 2017. godine
     Sudac
Daniela Korlević     
UPUTA O PRAVNOM LIJEKU:
Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se izjavljuje u dva primjerka u roku od osam dana od dostave prvostupanjskog rješenja. Dostava se smatra obavljenom istekom osmoga dana od dana objave pismena na mrežnoj stranici e-Oglasna ploča, a o žalbi odlučuje Visoki trgovački sud Republike Hrvatske. 





DNA:
- predlagatelju 
- e-Oglasna ploča suda 

U Rijeci, 19.7.2017. g.

Sudac
Daniela Korlević

